কাজিৰঙাক কেন্দ্ৰ কৰি কেবাখনো কিতাপ, গান আৰু তথ্যচিত্ৰ নিৰ্মাণ কৰা হৈছে। ৰবীন বেনাৰ্জীৰ দ্বাৰা নিৰ্মিত তথ্যচিত্ৰ "কাজিৰঙা" ১৯৬১ চনত বাৰ্লিন দূৰদৰ্শনত প্ৰচাৰিত হোৱাৰ পাছতেই কাজিৰঙা আন্তৰ্জাতিক ভাৱে আলোচিত হয়। আমেৰিকা যুক্তৰাষ্ট্ৰৰ কল্পবিজ্ঞান লেখক 'এল. স্প্ৰিউগ ডি কেম্প'-এ কাজিৰঙাক লৈ "কাজিৰঙা, অসম" (Kaziranga, Assam) নামে এটা কবিতা ৰচনা কৰে। ১৯৭০ চনত প্ৰকাশিত "ডেম'নছ্‌ এণ্ড ডাইন'ছ'ৰ" নামৰ কাব্য সংকলনত কবিতাটো প্ৰথমে প্ৰকাশ হয়। ২০০৫ চনত 'কাজিৰঙা' নামেৰে কবিতাটো পুনৰ মুদ্ৰণ হয় "Years in the Making: the Time-Travel Stories of L. Sprague de Camp" গ্ৰন্থত।

কাজিৰঙাৰ গঁড়ৰ চোৰাং চিকাৰক উপজীৱ্য হিচাপে লৈ ৰছিত অৰূপ দত্তৰ শিশু উপন্যাস "কাজিৰঙা ট্ৰেইল"-এ (Kaziranga Trail) শংকৰ বঁটা লাভ কৰে। এইখন ১৯৭৯ চনত 'চিল্ড্ৰেন্‌ছ বুক ট্ৰাষ্ট'ৰ দ্বাৰা প্ৰকাশিত হৈছিল। ড° ভূপেন হাজৰিকাই কাজিৰঙাক উপলক্ষে কৰি এটা গান ৰছনা কৰিছিল। কাজিৰঙাৰ বৰ্তমানৰ প্ৰথম মহিলা মাউত পাৰ্বতী বৰুৱাক লৈ বিবিচিৰ পৰিবেশ সংৰক্ষক আৰু ভ্ৰমণ কাহিনী লেখক 'মাৰ্ক শ্বেণ্ড'-এ (Mark Shand) এখন কিতাপ ৰছনা কৰে আৰু তথ্য-চিত্ৰ "কুইন অৱ দা এলিফেণ্ট্‌ছ (Queen of the Elephants)" নিৰ্মান কৰে। কিতাপখনে ১৯৯৬ চনৰ "থমাছ কুক ভ্ৰমণ গ্ৰন্থ বঁটা" (Thomas Cook Travel Book Award) আৰু ফ্ৰান্সৰ "Prix Litteraire d'Amis" বঁটা লাভ কৰে। কিতাপখনে কাজিৰঙা আৰু হাতীৰ মাউতৰ বৃত্তিক বিশ্বব্যাপী প্ৰচাৰৰ মাজলৈ আনে।



জনপ্ৰিয় মাধ্যমত
জলবায়ু
ভৌগোলিক বিৱৰণ
প্ৰশাসন